
ZAPISNIK 
2. sestanka komisije RZS za naravovarstvo in ekologijo (KNE) v tem mandatu
Sestanek je bil v sredo 28. novembra  2022, z začetkom ob  17:00 uri v sejni sobi RZS, Tržaška cesta 134, 1000 Ljubljana. 

Prisotni:
- k o m i s i j a :	Marjan GABER – predsednik ter člani: Marijan ČEBELA, Daniel SMODIŠ,  Peter VALIČ (prek videoklica), Mohor SLATNER,  Rajko ZAJC.  

- drugi vabljeni:	mag. Igor MILIČIČ (sekretar RZS), dr. Polona PENGAL (strokovna sodelavka RZS za ekologijo). 

Opravičili odsotnost:  Dušan JESENŠEK, član komisije, dr. Miroslav ŽABERL (predsednik RZS),

SKLEPČNOST:	prisotnih je šest članov KNE. Sestanek je sklepčen. 

Predlagan je bil  naslednji dnevni red:

1. Pregled opravljenega dela v 2022.
2. Plan dela za naslednje leto.
3. Razno.

Dnevni red je bil sprejet soglasno.

AD 1

 Pregled opravljenega dela v 2022.

Predsednik komisije Marijan Gaber je podal kronološko poročilo opravljenih dejavnosti komisije v letošnjem letu.   

V marcu je imel predavanje član komisije  D. Jesenšek o ciprinidnih vrstah v jadranskem porečju. RZS je podala  pobudo za izvedbo monitoring vidre na MOP in MKGP, izvedbo monitoringa je na javnem natečaju dobila organizacija Lutra. Projekt  bo trajal tri leta in zajema celotno Slovenijo. Član KNE R. Zajc pove, da se vidra poleti skrije, pozimi pa jo že na Savi pri Medvodah ribiči že opazijo.  V mesecu maju  je bil izveden posvet za vodstva RD na Lukovici o posegi v vodotoke , komisija pa je sodelovala tudi na obeleževanju bienalnega Svetovnega dne rib selivk v Domu krajanov Ajdovščina.

· Kormoran 
Sekretar RZS mag. I. Miličić poda poročilo glede stanja postopka izdaje dovoljenja za plašenje z odstrelom določenega števila osebkov za obdobje 2022-2027. Čeprav je RZS vložila zahtevo za dovoljenje že 25. januarja letos, do danes nismo dobili odločbe, kljub številnim pisnim in ustnim intervencijam na MOP, tudi pri samem ministru. Glede na zadnje podatke s strani uradnice, ki postopek vodi je le-ta v zaključni fazi.  P. Valič resno dvomi o podatkih DOPPS o prezimovališčih vodnih ptic.  Kormoran je prehranski oportunist, kar dokazujejo primeri, navedel je ugotovitve diplomske naloge na temo prehrane kormorana.  


· Problematika privabljanja rib s hrano

M. Gaber opiše prisotnim stanje problematike in pove da DRSV noče spremeniti svojega stališča glede potrjevanja sedmih spornih RGN. RZS je organizirala sestanek s sedmimi prizadetimi RD kjer je bilo odločeno, da se take RGN ne podpisuje. Njihovo sprejetje bi namreč pomenilo popolno spremembo ribolovnega režima na sedmih vodnih telesih.  Upamo da se vsaj dobimo na sestanku  RZS in DRSV, sam pa meni da je do zapleta prišlo ker se sedaj sprejemajo RGN in zato hočejo vodarji »prijeti« ribiče, ker jih prej niso
Razprava: 
D:Smodiš:  po izsledkih ARSO je za vse preobremenjevanje voda je bilo izpostavljeno kmetijstvo, uradno ni bil športni ribolov nikjer omenjen kot dejavnik. V uradnih podatki ARSO nikjer ne piše, da ribiči preobremenjujejo vodo. Je mnenja, da želijo naši uradniki zgolj pisati EU da so nekaj naredili za izboljšanje vode.
P. Valič:  eni meteorni dogodek v Bled prinese toliko obremenitev s hranili v jezero kot ribiči v enem letu. 
Vsa obremenjena jezera – ni obrežne vegetacije ki bi prestrezali fosfate, pritoki so regulirani in že sami  obremenjeni. Ribiči so za uradništvo grešni kozli a s prepovedjo privabljanja rib ne bodo rešili problema. 
P. Pengal: ni vidna argumentirana razprava s strani državnih uradnikov. Pripravlja projekt za možnost CPVO te problematike na Institutu Jožef Stefan; s tem projektom in bi imeli strokovne podlage, ki jih država ne naredi. 

· Sestanek z ministrom MOP 

M. Gaber pove, da pri nobeni predstavljeni problematiki (suša, nesonaravni posegi v vodotoke, kormorani) minister ni dal nobenih zagotovil delegaciji RZS. RD sprašujejo, kako je s plačevanjem drugega dela  koncesije – MKGP se noče izjasniti, dogovorjeno pa je, da se čez čas delegacija RZS spet pride na MKGP za pregled realizacije odprtih problemov. Glede na predvideno združevanja področja energetike in okolja, se vsi strinjajo da se tu odpira velik problem. P. Valič:  če bo odločanje o naravi pod isto streho z energijo je to pokop ohranjenje narave pri nas. 

· RZS in raba status stranskega udeleženca 


· HE Mokrice – predlog RZS so odločevalci upoštevali. Na Dnevu za Savo je bil udeležen član M. Slatner. 
· Suša poleti 2022: RZS odposlala več dopisov uradnim naslovom, ribiči smo se zavedali problema. Zelo nizek vodostaj , poziv k prepovedi ribolova in  pozivida se drugi deležniki umaknejo iz nizkih voda Bodoči RGN bi morali vsebovati elemente glede suše, na kar smo prizadete RD že opozorili.
· Primer Gradaščice – onesnaženje z mesom – novi pravilnik je sedaj v razpravi, določeno je da ribiči pobirajo ribe, dolžnost vsakega občana je obvestiti o živalskem kadavru. Sedaj so hladilniki označeni z črno barvo, verjetno bomo morali RD na to opozoriti, da imajo na voljo hladilnike za poginule ribe
· Primer kompostarna Kogal Mura/Paloma: zaradi zelo kratkih rokov za odgovore, Gaber ni preveč obremenjeval komisije, ampak je kot poznavalec problematike sam pripravil odgovore. Končni izplen postopka je izvedba nenapovedanega inšpekcijskega nadzora kompostarne. Ugotovili so katastrofalno stanje skladiščenja na otoku na Muri. Kompostarna  okoljevarstveno dovoljenje ne bo dobila kljub pritožbi. Izdan je bil nalog odstranitve in kompostarne na otoku ne bo več,
· Stranski udeleženec za okoljsko poročilo op protipoplavnih ukrepih NZPO 2022-2027. Na MOP ribiške predloge ne želijo upoštevati, imamo pa vsaj dokaze, da smo oddali svoje mnenje v javni razpravi na poziv MOP
· Nacionalni načrt za akvakulturo – zelo kratek: dvodnevni rok prijav. Očitno nas uradniki vidijo kot nebodigatreba. Smodiš – predlaga sodbo na Upravno sodišče Valič:  ZZRS ima preveč prijav. Nimamo medijske podpore, vodotoki so neurejeni, premalo denarja. Problem je tudi  v razdrobljenosti skrb za posamezne živali, ne pa za cel ekosistem. To nas je naredilo zelo šibke. Ribiči bi se morali povezati s kmeti.
· Projekt WWF odstranjevanje prečnih ovir na vodotokih. Podpora RZS WWF za prosto tekoče reke – verjetno bomo morali predstaviti projekt RD na sestanku v Lukovici. V Evropi se celo HE rušijo, pri nas pa še rušenje enega jezu nismo začeli.
· Sončne elektrarne na vodi: energetski lobi želi pokriti umetna vodna telesa s solarnimi celicami – ves živelj pod celicami bo v totalni senci, kar je nesprejemljivo. 

Zgornje  alineje prestavljajo iztočnico poročila o delu KNE, Gaber prosi prisotne za pregled in dodatke. 

M. Čebela je pripravil pregled o posegih v območjih ZRD Celje– nimamo dosti usposobljenih. Ugotavlja da je ključ problema v pripravi  projekta posega, enkrat ko je ta že sprejet je vse zamujeno. Gaber – delo Čebele bo dal v gradivo. Album slike z posegi in revitalizacijami, obvezno avtor slike pred in po posegu. 
P. Valič izpostavlja, da je nujno potrebno poslikati treba izhodiščno stanje pred posegom. To morajo početi ribiči, RD  se žal velikokrat  prepozno oglasijo. Prisotni se strinjajo, da žal člane RD v 90 odstotkih zanima samo ribolov in nič ostalega 
R. Zajc razmišlja o vložitvi reklamacije glede izvedbe del na Sori – ni bilo obljubljenih poglobitev po naravni poti. Velikih skal sploh ni več v projektih, dobiti bi morali kakega vodarja na našo stran.  


Sprejet je bil
Sklep 1:  člani komisije so se seznanili s poročilom o delu v letu 2022. Po njihovem pisnem potrdilu predsednik komisije pošlje poročilo v končno potrditev na UO RZS. 
Sklep 2:  v zadevah kjer je RZS stranski udeleženec, sekretar RZS posreduje e-pošto vsem članom komisije.

 
AD 2

Plan dela za naslednje leto.

Predsednik KNE izpostavi da se je pri pripravi osnutka držal se je zahtev vizije dela RZS v mandatu  2022-2027 v 11 točkah

1. Program upravljanja rib  in RGN – ponovno opozorilo pripravljavcem teh dokumentov.
2. Priprava strategije do HE in MHE.
3. zbiranje podatkov o posegih , osnutek obrazca za RD pripravila dr. P. Pengal.
4. Izvedba sestanka z DRSV o odprtih vprašanjih RGN dodati izredne razmere – suše in podnebne spremembe.
5. Postopek kormorani – petletna odločba – eventualna pomoč komisije pri postopku.
6. Seminar z WWF v prvi polovici leta - predstavitev projekta odstranjevanja jezov na rekah.
7. Člani komisije- pisanje avtorskih člankov o naravovarstvenih temah v glasilu Ribič.
8. Sodelovanje s državnimi organi in sorodnimi ribiškimi društvi.
9. Spremljanje predlogov državnih predpisov s področja okolja in drugih razpisov.
10. Kontinuirana pomoč RD pri ekoloških problematikah.


· Predstavniki NVO v vladi RS: komisija se sej seznanila s posredovanim razpisom a ugotavlja da ne pozna ustreznih kandidatov, ki bi ga lahko predlagali v to uradno telo. 

D. Smodiš se prijavi na predavanje za nacionalni energetski in podnebni načrt Slovenije (NEPN) z dne 15. 12. 2022 in poroča komisije o ugotovitvah.  


Po razpravi sta bila sprejeta 

Sklep 3: komisija ugotavlja da ne pozna ustreznega kandidata kot predlog za predstavnika NVO v vladi RS zato od te naloge odstopa. 

Sklep 4: predsednik komisije M. Gaber posreduje osnutek predloga nalog za leto 2023, katerega člani pregledajo in podajo pripombe pred dokončno potrditvijo na UO RZS.



AD 3

3. Razno.

Pod to točko ni bilo razprave. 


Seja je bila končana ob 19:00 uri. 


Ljubljana, 9. december 2022.

Zabeležil:	Predsednik komisije:
mag. Igor MILIČIĆ	Marijan GABER



OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· vabljeni
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ……..

Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD, ki uporabljajo e- pošto,
· arhiv RZS.

